挂真儿
作者：徐田臣《杀狗记》
朝代：元

paragraphs: (生上)积善之家庆有余，传留下万卷诗书。
性禀刚贞，胸怀仁义，更喜门庭豪贵。
两字功名志未酬，藏珠韫玉且优游。
家传阀阅经多载，世代簪缨知几秋。
天谄诈，有刚柔，果然名字播皇州。
家中财宝如山积，库内钱财似水流。
卑人姓孙，名华，排行第一，祖贯东京人氏。
曾攻诗史，未遂风云。
喜得家道丰盈，尽可优游岁月。
荆妻杨氏，妇道颇娴。
侍女迎春，家规能守。
有个同胞兄弟。
唤做孙荣，从小是卑人抚养成人，今经一十八岁，未曾婚匹。
一应家事，俱是卑人总理。
他只在学馆攻书，见成安享。
这也罢了。
奈他性多执拗，才欠圆通。
胸中之学，或者有余；户外之事，全然未晓。
每每触忤卑人，屡加训责，他从无怨恨之心，奈绝无顺从之美。
正所谓"江山易改，禀性难移"。
近来卑人结识得两个好友，一个是柳龙卿，一个是胡子传。
此二人不但诗礼之儒，颇饶豪侠之气；又且知机识变，博学多能。
物情市价，无所不通；官讼家常，何事不晓。
与卑人相爱相亲，如同手足。
卑人意欲结义他为兄弟。
一来家中百事，商量有靠；二来要他教导孙荣，使他通些世务。
昨日已曾对柳、胡二友说过了。
也要兄弟孙荣在内，不免与兄弟通知。
兄弟孙荣那里？(小生扮孙荣上)。